लंदन टावर () या महारानी के शाही महल आ किला (Her Majestys Royal Palace and Fortress) एक ठो इतिहासी किला (castle) हवे जेवन बीच-लंदन में टेम्स नदी की उत्तरी किनारा पर मौजूद बाटे। एकर अस्थापना इंग्लैण्ड पर नार्मन बिजय के चीन्हा की रूप में सन् 1066 इसवी में भइल रहे। उजरका टावर (मीनार) जेवना की आधार पर ए पुरा भवन के नाँव राखल गइल बा, विलियम विजेता के बनवावल ह। ई किला 1100  (Ranulf Flambard) से 1952 (Kray twins), ले एक ठो कैदखाना की रूप में इस्तेमाल भइल हालाँकि ई एकरा बनवावे के मूल मकसद ना रहे। ई शानदार महल मूल रूप से त शाही परिवार के आवास की खातिर बनल रहे।